Mina Corporation

Mina Corporation on Gibraltaril registreeritud ettevõte, mis varustab kütusega Manasi transiidikeskust Kõrgõzstanis.

Mina suhted Pentagoniga olid 2010. aastal Ameerika Ühendriikide Kongressi uurimise all. Kõrgõzstani võimud ei ole rahul Ameerika Ühendriikide otsusega pikendada transiidikeskuse tarnelepingut Minaga, kuna kahtlustavad, et Mina Corporation oli lähedastes korruptiivsetes suhetes kukutatud president Kurmanbek Bakijevi perekonnaga. Mina on lähedalt seotud Kõrgõzstanis ja Afganistanis tegutseva ettevõttega Red Star Enterprises Ltd, mis oli väietavalt samalaadsetes suhetes president Askar Akajevi perega.

Ettevõtte ametlik aadress on Londonis. Samale aadressile olid 2010. aasta mais registreeritud Red Star, Afganistanis tegutsev Satellite Support Services ja Maris Capital.http://www.eurasianet.org/node/61091

2010. aasta 4. novembril sõlmis USA kaitseministeeriumi kütusehangetega tegelev allasutus Defense Logistics Agency-Energy (DLA-Energy) Mina Corporationiga 600 miljoni dollarise lepingu Manasi transiidikeskuse varustamiseks kütusega. Alates 2002. aastast on DLA-Energy sõlminud Mina ja Red Stariga Manasi baasi varustamiseks neli lepingut koguväärtusega üle 2 miljardi dollari.http://oversight.house.gov/images/stories/subcommittees/NS_Subcommittee/Mystery_at_Manas/Mystery_at_Manas.pdf

Ettevõte on püüdnud oma omanikeringi varjata. Hoolimata pikaajalisest koostööst ei teadnud kaitseministeerium 2010. aasta sügisel, kes on ettevõtte omanikud.

Omanikeks on peetud varem Biškekis baari (American Bar and Grill) pidanud Douglas Edelmani ja tema kirgiisist äripartnerit Erkin Bekbolotovit. Pentagoni avaldatud dokumentide kohaselt pole ametlik omanik mitte Edelman, vaid tema abikaasa Delphine Le Dain.http://www.eurasianet.org/node/62411 Äri tegevjuht on alates 2003. aastast erus luureohvitser ja endine USA sõjaväeatašee Biškekis Chuck Squires, kes on tegutsenud ka CENTCOMi nõunikuna Kesk-Aasia küsimustes. Andrew Higgins: Kyrgyz contracts fly under the radar, The Washington Post, 1. november 2010.

 Viited 

Kategooria:Kõrgõzstan
Kategooria:Suurbritannia ettevõtted
Kategooria:Energeetikaettevõtted